APSTIPRINĀTS
ar AS Latvijas valsts meži

\_\_\_\_\_. rīkojumu Nr.\_\_\_\_\_\_\_\_\_\_\_\_

**Nolikums par AS Latvijas valsts meži (LVM) stipendijām augstskolu studentiem**

1. LVM stipendijas tiek piešķirtas izcilākajiem bakalaura (sākot no 2. kursa) un maģistra (sākot no 1.kursa) programmu studentiem, kuri mācību procesa ietvaros uzrādījuši labus un teicamus rezultātus, ar iegūto vidējo vērtējumu ne zemāku par 7.5, aktīvi piedalās augstskolas sabiedriskajā dzīvē un studijās īpašu vērību pievērš kādām no šīm jomām un specializācijām:
	1. Vides izglītība un komunikācija;
	2. Dabas aizsardzība;
	3. Meža apsaimniekošana:
		1. meža selekcija un audu kultūras,
		2. meža apsaimniekošanas plānošana,
		3. mežizstrādes plānošana, vadība un meža infrastruktūra,
		4. loģistikas pārvaldība,
		5. meža atjaunošana, kopšana un aizsardzība.
	4. Koksnes izmantošana:
		1. kokapstrāde,
		2. enerģijas ieguve.
	5. Zemes dzīļu resursu apsaimniekošana;
	6. Ģeogrāfiskās informācijas sistēmas mežsaimniecībā.
2. LVM stipendijas tiek piešķirtas uz vienu mācību gadu, par to noslēdzot stipendijas līgumu.
3. LVM stipendijas apmērs 2015./2016. m.g. ir EUR 130.00 *(viens simts trīsdesmit euro un 00 centi)* mēnesī. No šīs summas tiek ieturēts iedzīvotāju ienākuma nodoklis.
4. 2015./2016. m.g. LVM stipendijas netiek piešķirtas iepriekšējo gadu LVM stipendiātiem.
5. 2015./2016. m.g. LVM stipendijas netiek piešķirtas LVM darbiniekiem.
6. LVM stipendijas tiek izsludinātas ar paziņojumu LVM interneta mājas lapā, augstskolās. Pieteikuma vēstule, nolikums par LVM stipendijām u.c dokumenti atrodami LVM interneta mājas lapā.
7. Savu kandidatūru LVM stipendijai var pieteikt atbilstoši konkrētajā gadā izsludinātajām jomām, iesniedzot elektroniski uz e-pasta adresi stipendija@lvm.lv sekojošus dokumentus:
	1. aizpildītu pieteikuma vēstuli (pielikumā);
	2. CV;
	3. augstskolas apstiprinātu dokumentu ar norādītu vidējo vērtējumu par iepriekšējo studiju gadu bakalaura programmu un maģistra programmu studentiem, sākot no 2.kursa;
	4. augstskolas diploma kopiju - maģistra programmu 1.kursa studentiem.
8. LVM stipendiātu atlases posmi:
	1. iesniegto dokumentu izskatīšana;
	2. vidējās atzīmes novērtējums;
	3. augstskolas rekomendācijas pieprasīšana, pēc nepieciešamības 2. atlases posmā;
	4. saruna ar izvēlētajiem pretendentiem par konkrētās studiju jomas un specializācijas izvēli, tālākiem mērķiem saistībā ar to;
	5. atbilstošāko stipendiātu izvēle.
9. LVM stipendijas piešķiršanas kritēriji:
	1. vidējais vērtējums, kas nav zemāks par 7,5;
	2. stipendijas saņemšanas motivācija;
	3. pozitīva augstskolas rekomendācija, pēc nepieciešamības 2. atlases posmā.
10. Nākošajam atlases posmam netiek virzīti pieteikumi:
	1. ja trūks kāds no 7.punktā minētajiem dokumentiem, vai tie aizpildīti nepilnīgi;
	2. dokumenti nav iesniegti noteiktajā termiņā.
11. LVM ir tiesīgs pārtraukt stipendijas līguma darbību un stipendijas izmaksu, ja Stipendiāts:
	1. nav sekmīgi nokārtojis semestri vai vidējais vērtējums semestrī ir zemāks par 7,5;
	2. katra semestra beigās nav iesniedzis izziņu LVM par attiecīgā semestra mācību programmas sekmīgu apguvi (rudens sesija – līdz 30.janvārim, pavasara sesija – līdz 30.jūnijam);
	3. pārtraucis studijas;
	4. nav piedalījies LVM organizētajās mācību programmās.
12. Pārtrauktā LVM stipendijas izmaksa netiek atjaunota līdz mācību gada beigām.
13. Stipendiāta un LVM pienākumi, atbildības un LVM stipendijas izmaksas kārtība noteikti stipendijas līgumā.
14. Lēmumu par LVM stipendijām pieņem komisija, kas apstiprināta ar LVM prezidenta rīkojumu.